Tirensko more

Tirensko more je dio Sredozemnog mora i nalazi se uz zapadnu obalu Italije.

 Geografija 
More se nalazi između ostrva Korzika i Sardinija na zapadu, italijanskog kopna na istoku i Sicilije na jugu.
Maksimalna dubina mora je 3.785 metara.
Tirensko more se nalazi u blizini dodira evropske i afričke tektonske ploče što za posljedicu ima aktivne vulkane pronađene u njegovoj dubini kao što je vulkan Marsili.

Osam Liparskih ostrva i Ustica se nalaze u južnom dijelu ovog mora, sjeverno od Sicilije.

 Granice 
Međunarodna hidrografska organizacija definiše granice mora kako slijedi:

 Mesinski prolaz: Linija koja spaja krajnju sjevernu tačku rta Paci sa ostrvom Sicilija,
 Na jugoistoku linijom koja spaja rt Lilibeo sa krajnjom južnom tačkom rta Teulada,
 Prolaz Bonifacio: Linijom koja ide od zapadne tačke rta Testa na Sardiniji do najzapadnije tačke (rt Feno) na Korzici.
 Na sjeveru: Linijom koja spaja rt Corse na Korzici, prolazi ostrvima Tino i Palmaria i dalje se produžava do tačke San Pietro na obali Italije.

 Luke 

Glavne luke na Tirenskom moru su luke smještene u sljedećim gradovima: Napulj, Palermo, Civitavecchia (Rim), Salerno, Trapani i Gioia Tauro. Na francuskoj strani mora najvažnija luka je Bastia.

 Reference 

Kategorija:Geografija Italije
Kategorija:Mediteran
Kategorija:Mora
Kategorija:Sredozemno more